**DĖL GATVIŲ PAVADINIMŲ SUTEIKIMO IR KEITIMO**

2019 m. vasario 20 d. Nr. T2-

## Panevėžys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Pavadinimų gatvėms, pastatams, statiniams ir kitiems objektams suteikimo, keitimo ir apskaitos tvarkos aprašu, patvirtintu Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms ir butams suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“, ir atsižvelgdama į komisijos dėl pavadinimo gyvenamosios vietovės gatvei suteikimo, keitimo ar panaikinimo 2019-02-05 posėdžio protokolą Nr. DK-16, Savivaldybės taryba n u s p r e n d ž i a:

1. Suteikti Pinigėlių I k., Karsakiškio sen., Panevėžio r., esamos gatvės pavadinimą – Abukauskinės g. (1 priedas).

2. Pakeisti Piniavos k., Panevėžio sen., Panevėžio r., Miškininkų gatvės geografines charakteristikas pagal pateiktą schemą (2 priedas).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Rita Rapkevičienė

2019-02-07

Panevėžio rajono savivaldybės tarybai

# **AIŠKINAMASIS RAŠTAS DĖL SPRENDIMO ,,DĖL GATVIŲ**

#  **PAVADINIMŲ KEITIMO IR PANAIKINIMO“ PROJEKTO**

2019 m. vasario 7 d.

Panevėžys

**Projekto rengimą paskatinusios priežastys.**

Nuo 2011 m. sausio 1 d. teisiškai registruojant kitos paskirties, žemės ūkio (su juose esančiais statiniais), sodo sklypus, pastatus bei norint deklaruoti gyvenamąją/verslo vietą, reikalinga suteikti pastatams adresus. Adresai suteikiami Savivaldybės administracijos direktoriaus įsakymu po to, kai Adresų registre įregistruojama gatvė. Tik esant gatvių kodams galima nekilnojamojo turto registracija
VĮ Registrų centre bei asmenų gyvenamosios vietos deklaravimas konkrečiu adresu.

**Sprendimo projekto esmė ir tikslai.**

Vadovaudamasi Pavadinimų gatvėms, pastatams, statiniams ir kitiems objektams suteikimo, keitimo ir apskaitos tvarkos aprašu, patvirtintu Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57, gatvių pavadinimus tvirtina Savivaldybės taryba. VĮ Registrų centras įregistruoja gatvės pavadinimą Gatvių bei adresų registre ir suteikia kodą.

**Kokių pozityvių rezultatų laukiama.**

Atsižvelgiant į komisijos dėl pavadinimo gyvenamosios vietovės gatvei suteikimo, keitimo ar panaikinimo 2019-02-05 posėdžio protokolą Nr. DK-16 siūloma įteisinti: Pinigėlių I k., Karsakiškio sen., esamos gatvės pavadinimą, suteikiant Abukauskinės gatvės pavadinimą (kaimo pavadinimas, iš kurio bus įvažiuojama), patikslinti Piniavos k., Panevėžio sen., Miškininkų gatvės geografines charakteristikas

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.** Neigiamų pasekmių nenumatoma.

**Kokius galiojančius teisės aktus būtina pakeisti ar panaikinti, priėmus teikiamą projektą.**

Priėmus šį projektą, jokie teisės aktai nekeičiami.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.** Nėra.

Vyr. specialistė Rita Rapkevičienė